 Madaxda Ummadda u talisa iyo kuwa u shaqeeyaba, waxa mudan in lagu bogaadiyo waxa wanaagsan ee ay qabtaan, sidoo kalena wixii dhaliil ah in la toosiyaa waa daw, iyaduna xikmad ayey leedahay, hoggaamiyaha Ummaddu waa bini-aadam, iyo madaxda ummadduba, haday khaldamaan ama gafaan waxa ay leedahay nidaam sharci ah oo loo saxo, waraaq ayaa loo qori karaa, waa loo tagi karaa, waa lala talin karaa, dhaqankaas waxaa moodaa inuu bulshadeena aad ugu yaryahay, waxa laga yaaba inuu Tv-ga la soo fadhiisto cay, canbaarayn iyo dhaliil, xataa adaabta sharciga Islaamka kuma banaana Nasiixatu amaama naas fadiixa, ayaa la yidhi, hadaad qofka Tv-ga u soo fadhiisato dee tallo maaha taasi, waa fadeexad, laakiin hadaad doonayso inaad maagto waa meesheeda waa badheedhe. 